PMIndiaData/PMIndiaSum huggingface dataset:
பழம்பெரும் தெலுங்கு திரைப்பட  நடிகர் திரு  கைகலா சத்தியநாராயணா மறைவுக்குப்  பிரதமர் இரங்கல் தெரிவித்துள்ளார்பழம்பெரும் தெலுங்கு திரைப்பட  நடிகர் திரு  கைகலா சத்தியநாராயணா மறைவுக்குப்  பிரதமர் இரங்கல் தெரிவித்துள்ளார்

பழம்பெரும் தெலுங்கு திரைப்பட நடிகர் திரு கைகலா சத்தியநாராயணா மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார் ட்விட்டர் செய்தியில் பிரதமர் கூறியிருப்பதாவது: “பிரபல திரைப்பட ஆளுமை திரு கைகலா சத்தியநாராயணா அவர்களின் மறைவால் வேதனையடைந்தேன். தனது பாராட்டத்தக்க நடிப்புத் திறமை மற்றும் பல்வேறு கதாபாத்திரங்களால் தலைமுறைகள் கடந்து அவர் பிரபலமாக இருந்தார். எனது எண்ணங்கள் அவரது குடும்பத்தினர் மற்றும் ரசிகர்களுடன் இருக்கின்றன. ஓம் சாந்தி.”
ஜவுளித் துறைக்கு ஆதரவாக மத்திய, மாநில அரசுகளால் பிரிக்கப்படும் வரிகளைத் தள்ளுபடி செய்யும் திட்டத்திற்கு அமைச்சரவை ஒப்புதல்

ஜவுளித் துறைக்கு ஆதரவாக மத்திய, மாநில அரசுகளால் விதிக்கப்படும் வரிகளைத் தள்ளுபடி செய்யும் திட்டத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இதன்மூலம் ஆயத்த ஆடைகளை வரியில்லாமல் ஏற்றுமதி செய்வதற்கான பல்வேறு நடவடிக்கைகளை மேற்கொள்ள முடியும். இந்த யோசனை காரணமாக ஜவுளித்துறைப் போட்டி சமாளிக்கப்படும் என்று எதிர்பார்க்கப்படுகிறது. ஆயத்த ஆடைகளை வரியில்லாமல் ஏற்றுமதி செய்யும் வாய்ப்பால், ஜவுளி மற்றும் ஆயத்த ஆடை துறையில் சமத்துவமான அனைத்தையும் உள்ளடக்கிய வளர்ச்சி உறுதி செய்யப்படும்.
இந்திய விமானப் போக்குவரத்து இயக்குநரகம், பிரான்ஸ் விமானப் போக்குவரத்து ஆணையம் இடையேயான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்

இந்திய விமானப் போக்குவரத்து இயக்குநரகத்துக்கும், பிரான்ஸ் விமானப் போக்குவரத்து ஆணையத்துக்கும் இடையே மேற்கொள்ளப்பட்ட புரிந்துணர்வு ஒப்பந்தத்துக்கு பிரதமர் நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த புரிந்துணர்வு ஒப்பந்தத்தின்படி, சர்வதேச விமானப் போக்குவரத்து அமைப்பு பரிந்துரைத்த செயல்பாடுகள் மற்றும் தரநிலையை ஊக்குவிக்கவும், செயல்படுத்தவும் இரு அமைப்புகளும் தொழில்நுட்ப ஒருங்கிணைப்பு திட்டத்தை செயல்படுத்தும். இந்தியா மற்றும் பிரான்ஸ் ஆகிய இரு நாடுகளின் சார்பில் இந்த புரிந்துணர்வு ஒப்பந்தம் கையெழுத்தானது. இரு அரசுகளின் ஒப்புதலைத் தொடர்ந்து மேற்கொள்ளப்பட்ட இந்த ஒப்பந்தம் 4 ஆண்டுகளுக்கு நடைமுறையில் இருக்கும். தொழில்நுட்ப ஒருங்கிணைப்புத் திட்டத்தின் மூலம், இந்திய விமானப் போக்குவரத்து இயக்குநரக அதிகாரிகளின் திறன் மற்றும் நிபுணத்துவத்தை மேம்படுத்த முடியும். மேலும், பொறியாளர்கள், தொழில்நுட்பப் பணியாளர்கள், மேலாளர்கள் ஆகியோருக்கு பயிற்சி அளிக்க இரு நாடுகளும் ஒருங்கிணைந்து செயல்பட முடியும். பிரான்ஸ் விமானப் போக்குவரத்து ஆணையம், இந்திய விமானப் போக்குவரத்து இயக்குநரகம் ஆகியவற்றின் பொதுவான நலன்கள் தொடர்பான விவகாரங்களும் இந்த ஒப்பந்தத்தில் சேர்க்கப்பட்டுள்ளன. இதற்காக இரு அமைப்புகளும் கீழ்க்காணும் நடவடிக்கைகள் மூலம் ஒருங்கிணைந்து செயல்படும். 1. இரு அமைப்புகளும் பயன்படுத்தும் தொழில்நுட்பங்கள் பரிமாறிக் கொள்ளப்படும். இதன்மூலம், நோக்கம் நிறைவேற்றப்படும். 2. பயிற்சி அளிப்பதற்காக பிரான்சிலிருந்து வல்லுநர்கள் அல்லது பயிற்றுநர்கள் இந்தியாவுக்கு அனுப்பிவைக்கப்படுவார்கள். 3. பயிற்சி திட்டங்களுக்காக இந்தியாவைச் சேர்ந்த வல்லுநர்கள் மற்றும் பயிற்றுநர்கள் பிரான்சுக்கு செல்வார்கள். இந்த புரிந்துணர்வு ஒப்பந்தத்தின் கீழ், இந்தியாவின் விமானப் போக்குவரத்து இயக்குநரகமும், பிரான்சின் விமானப் போக்குவரத்து ஆணையமும் செயல்படுத்தும் நடவடிக்கைகள் அனைத்தும் இருதரப்பு பரஸ்பர ஒப்புதலுடனேயே இருக்கும்.
6 கோடி கிராமப்புற குடும்பங்களுக்கு டிஜிட்டல் கல்வி புகட்ட பிரதம மந்திரி  கிராமீன் டிஜிட்டல் சாக்‌ஷர்தா அபியான் திட்டத்துக்கு அமைச்சரவை ஒப்புதல்

6 கோடி கிராமப்புற குடும்பங்களுக்கு டிஜிட்டல் கல்வி அளிக்கும் நோக்கம் கொண்ட பிரதம மந்திரி கிராமின் டிஜிட்டல் சாக்‌ஷர்தா அபியான் திட்டத்துக்கு பிரதமர் நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது. 2019 மார்ச் மாதத்திற்குள் இந்திய கிராமப்புறங்களில் டிஜிட்டல் கல்வியைப் புகட்டுவதற்காக இந்த திட்டத்துக்கு ரூ. 2,351.38 கோடி ஒதுக்கப்பட்டுள்ளது. மத்திய பட்ஜெட் 2016-17 உரையில் நிதியமைச்சர் வெளியிட்ட அறிவிப்பையொட்டி இது மேற்கொள்ளப்பட்டுள்ளது. இந்த டிஜிட்டல் கல்வித் திட்டம் உலகின் மிகப்பெரிய டிஜிட்டல் கல்வித் திட்டங்களில் ஒன்றாக இருக்கும் என எதிர்பார்க்கப்படுகிறது. இந்தத் திட்டத்தின் கீழ் 2016-17 நிதியாண்டில் 25 லட்சம் பேருக்கும், 2017-18 நிதியாண்டில் 275 லட்சம் பேருக்கும், 2018-19 நிதியாண்டில் 300 லட்சம் பேருக்கும் பயிற்சி அளிக்கப்படும். பூகோள அடிப்படையில் சமநிலையை உறுதிப்படுத்த நாட்டில் உள்ள 2,50,000 கிராமப் பஞ்சாயத்துக்களும் சுமார் 200-300 பேரை இதற்காக பதிவு செய்யவேண்டும். டிஜிட்டல் கல்வி பெற்றவர்களால், கணிணிகள்/டிஜிட்டல் கருவிகள் (டேப்லெட்கள், ஸ்மார்ட் ஃபோன்கள் போன்றவை) இயக்குவதுடன், மின்னஞ்சல்களை அனுப்புதல் மற்றும் பெறுதல், இணையதளத்தை இயக்குதல், அரசு சேவைகளை அணுகுதல், தகவல்களைத் தேடுதல், ரொக்கமற்ற பரிவர்த்தனைகளை மேற்கொள்ளுதல் போன்ற பணிகளை மேற்கொள்ள முடியும் என்பதால் தகவல் தொழில்நுட்பத்தைப் பயன்படுத்தி அவர்களால் தேச வளர்ச்சியில் பங்கேற்க முடியும். இந்தத் திட்டம் மின்னணு மற்றும் தகவல் தொழில்நுட்ப அமைச்சகத்தின் ஒட்டுமொத்த மேற்பார்வையின் கீழ் நியமிக்கப்பட்ட மாநில நடைமுறைப்படுத்தும் முகமைகள், மாநில இ-நிர்வாக அமைப்பு உள்ளிட்டவைகளின் மூலம் மாநில/யூனியன் பிரதேசங்களுடன் இணைந்து நடைமுறைப்படுத்தப்படும். பின்னணி: 2014ல் மேகொள்ளப்பட்ட கல்வி பற்றிய 71வது என்.எண்.எஸ்.ஓ. ஆய்வின்படி, 6 சதவிகித கிராமப்புற வீடுகளில் மட்டுமே கணிணி உள்ளது தெரியவந்துள்ளது. 15 கோடிக்கும் மேற்பட்ட கிராமப்புற வீடுகளில் (16.85 கிராமப்புற வீடுகளில் 94 சதவிகிதம்) கணிணி இல்லை என்பதுடன் இந்த வீடுகளில் உள்ள குறிப்பிடத்தகக எண்ணிக்கையிலானவர்கள் டிஜிட்டல் கல்வி அறிவு இன்றி உள்ளனர். டிஜிட்டல் இந்தியா திட்டத்தின் மேகொள்ளப்பட்டுள்ள இந்த பிரதம மந்திரி கிராமின் டிஜிட்டல் சாக்‌ஷர்தா அபியான் திட்டம் கிராமப்புறங்களில் உள்ள 6 கோடி வீடுகளுக்கு டிஜிட்டல் கல்வி அளிப்பதை நோக்கமாகக் கொண்டது. இது குடிமக்களுக்கு கணிணி/டிஜிட்டல் அணுகல் கருவிகளை இயக்கி தகவல், அறிவாற்றல் மற்றும் திறன்களை அணுகும் வாய்ப்பை அளித்து அவர்களை அதிகாரம் பெற்றவர்களாக ஆக்கும். மொபைல் ஃபோன்களைப் பயன்படுத்தி குறைந்த ரொக்க பரிவர்த்தணைகளுக்கு அரசு முக்கியத்துவம் அளித்து வருவதால், இந்தப் பயிற்சி உள்ளடக்கத்தில் டிஜிட்டல் வாலெட்கள், மொபைல் பேங்கிங், ஒருங்கிணைந்த கட்டண முறை, கட்டமைக்கப்படாத துணை சேவைத் தரவு, மற்றும் ஆதார் சார்ந்த கட்டண முறை உள்ளிட்ட பயன்பாடுகளுக்கு முக்கியத்துவம் அளிக்கப்படும்.
மகளிர் ஆசியக்  கோப்பையை வென்ற இந்திய மகளிர் கிரிக்கெட் அணிக்குப்  பிரதமர் வாழ்த்து தெரிவித்துள்ளார்

7வது மகளிர் ஆசியக் கோப்பையை வென்ற இந்திய மகளிர் கிரிக்கெட் அணிக்குப் பிரதமர் திரு நரேந்திர மோடி வாழ்த்து தெரிவித்துள்ளார். சர்வதேச கிரிக்கட் கவுன்சிலின் ட்விட்டர் செய்தி ஒன்றிற்கு பதிலளித்துப் பிரதமர் கூறியிருப்பதாவது: “எங்கள் மகளிர் கிரிக்கெட் அணியினர் அவர்களின் திறமை மற்றும் மனவுறுதியால் எங்களைப் பெருமைப்படுத்தியுள்ளனர்! மகளிர் ஆசிய கோப்பையை வென்ற அணிக்கு வாழ்த்துக்கள். அவர்கள் சிறந்த திறமை மற்றும் அணி உணர்வை வெளிப்படுத்தியுள்ளனர். அடுத்துவரும் அவர்களின் முயற்சிகளுக்கு நல்வாழ்த்துக்கள்.”
விஜய் தினத்தை முன்னிட்டு 1971 போரில் பங்கேற்று போரிட்ட படைவீரர்களுக்கு பிரதமர் வணக்கம்

1971 பங்கேற்று போரிட்ட படைவீர்ர்களுக்கு பிரதமர் திரு. நரேந்திர மோடி விஜய் தினத்தை முன்னிட்டு வணக்கம் செலுத்தினார். “விஜய் தினத்தை முன்னிட்டு 1971 போரில் நம் நாட்டை தீரத்துடன் காப்பாற்ற துணிச்சலுடன் போரிட்ட அனைவருக்கும் நாம் வணக்கம் செலுத்துவோம். அவர்களது வீரச்செயல் மற்றும் சேவை குறித்து ஒவ்வொரு இந்தியனும் பெருமை கொள்கிறான்” என்று பிரதமர் குறிப்பிட்டுள்ளார்.
பிரான்ஸ் அமைச்சர் திரு. லாரன்ட் பேபியஸ் பிரதமருடன் சந்திப்பு

பிரான்ஸ் வெளியுறவு துறை மற்றும் சர்வதேச வளர்ச்சி அமைச்சர் திரு. லாரன்ட் பேபியஸ் பிரதமர் திரு. நரேந்திர மோடியை சந்தித்தார். அண்மையில் பிரான்ஸில் நடைபெற்ற தீவிரவாத தாக்குதலில் பாதிக்கப்பட்டவர்களுக்கு எனது அனுதாபங்கள். பிரான்ஸ் மக்களுடன் இந்தியா இணைந்திருக்கும் என்று பிரதமர் தெரிவித்தார். கடந்த ஆண்டு ஜி-20 மாநாட்டின் போது பிரிஸ்பேனில் அதிபர் ஹாலந்த் சந்தித்ததை நினைவு கூறிய பிரதமர் ஏப்ரலில் தான் மேற்கொள்ள உள்ள பிரான்ஸ் பயணம் தனக்கு ஆர்வம் அளிப்பதாக தெரிவித்தார். சுதந்திரமான அந்நிய நேரடி முதலீட்டு பார்வையில், பல்வேறு துறைகளில் “இந்தியாவில் உற்பத்தி செய்வோம்” திட்டத்தின் பலனை பெற பிரான்ஸ் நிறுவனங்களுக்கு பிரதமர் அழைப்புவிடுத்தார். விண்வெளி, பாதுகாப்பு, ரயில்வே, ஸ்மார்ட் சிட்டி, சுற்றுலா, நிலையான வளர்ச்சி, எரிசக்தி, தட்பவெப்ப நிலை மாற்றம் ஆகிய துறைகளில் இரு நாடுகளின் ஒத்துழைப்பு குறித்து பிரதமர் திரு. மோடியும் திரு. பேபியஸ்ம் பேச்சு வார்த்தை நடத்தினர்.
நீதிபதி ஏ எஸ் தவேவின் மறைவுக்கு பிரதமர் இரங்கல்

முன்னாள் நீதிபதியும், குஜராத் உயர்நீதிமன்றத்தின் பொறுப்பு தலைமை நீதிபதியுமான நீதியரசர் ஏ. எஸ். தவேவின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார். முன்னாள் நீதிபதியும் குஜராத் உயர்நீதி மன்றத்தின் பொறுப்பு தலைமை நீதிபதியுமான நீதியரசர் ஏ. எஸ் தவேவின் மறைவு வருத்தமளிக்கிறது. நீதித்துறைக்கு அவர் அளித்த பங்களிப்புக்காக அவர் நினைவு கூறப்படுவார். அவரது குடும்பத்தினர் மற்றும் நண்பர்களுக்கு இரங்கல்கள். ஓம் சாந்தி.
துர்கா அஷ்டமி கொண்டாட்டங்களையொட்டி மக்களுக்கு பிரதமர்  வாழ்த்து

துர்கா அஷ்டமி கொண்டாட்டங்களையொட்டி மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “துர்கா பூஜையை கொண்டாடும் இந்தியர்கள் மற்றும் உலகின் பல பகுதிகளில் இவ்விழாவை கொண்டாடுவோர் ஆகியோருக்கு வாழ்த்துக்களை தெரிவித்துக் கொள்கிறேன். நம் வாழ்வில் மகிழ்ச்சியும், வளமும் உண்டாக துர்கை அம்மன் நமக்கு அருள் பாலிக்க வேண்டும். அம்மன் அருளினால் தீமைகள் அழிந்து நன்மைகள் நிலைத்திடவும், நமது சமுதாயத்தில் அநீதிகள் ஒழிக்கப்படவும் வேண்டும்” என்று பிரதமர் கூறினார். துர்கா பூஜையை கொண்டாடும் இந்தியர்கள் மற்றும் உலகின் பல பகுதிகளில் இவ்விழாவை கொண்டாடுவோர் ஆகியோருக்கு வாழ்த்துக்களை தெரிவித்துக் கொள்கிறேன். நம் வாழ்வில் மகிழ்ச்சியும், வளமும் உண்டாக துர்கை அம்மன் நமக்கு அருள் பாலிக்க வேண்டும். அம்மன் அருளினால் தீமைகள் அழிந்து நன்மைகள் நிலைத்திடவும், நமது சமுதாயத்தில் அநீதிகள் ஒழிக்கப்படவும் வேண்டும் நரேந்திர மோடி
பண்டிட் தீன்தயாள் உபாத்யாய் அவர்களின் நூற்றாண்டு விழா மற்றும் சுவாமி விவேகானந்தர் ஆற்றிய சிகாகோ உரையின் 125வது ஆண்டுவிழா கொண்டாட்டங்களில் மாணவர்களிடையே பிரதமர் உரை ஆற்றினார்.

புது தில்லி விஞ்ஞான் பவனில் நடந்த பண்டிட் தீன்தயாள் உபாத்யாய் அவர்களின் நூற்றாண்டு விழா மற்றும் சுவாமி விவேகானந்தர் ஆற்றிய சிகாகோ உரையின் 125வது ஆண்டுவிழா கொண்டாட்டங்களில் மாணவர்களிடையே பிரதமர் ஆற்றிய உரை. இப்போது இந்நாள் 9/11 என்று உலக அளவில் அழைக்கப்படுகிறது. ஆனால் 125 ஆண்டுகளுக்கு முன்பு இதே நாளில் இந்திய இளைஞர் ஒருவர் ஒற்றுமையின் சிறப்பை வலியுறுத்திப் பேசி ஒட்டுமொத்த உலகின் நன்மதிப்பைப் பெற்றார். 1893ஆம் ஆண்டின் 9/11 முழுமையாக மகிழ்ச்சியையும், சகோதரத்துவத்தையும் பறைசாற்றிய நாளாக இருந்தது. நம் சமூகத்தில் நுழைந்துவிட்ட சமூகக் கேடுகளை எதிர்த்து சுவாமி விவேகானந்தர் குரல் கொடுத்தார். மேலும் யாகங்கள் செய்தெல்லாம் இறைவனை அடைய முடியாது, மக்கள் சேவையின் மூலமே இறைவனை அடையமுடியும் என விவேகானந்தர் நம்பியதாக பிரதமர் குறிப்பிட்டார். அதேபோல பிரச்சாரங்களில் சுவாமி விவேகானந்தருக்கு நம்பிக்கை இல்லை. அவரது தத்துவங்களும், எண்ணங்களும்தான் இன்று ராமகிருஷ்ண மடத்தை செயல்படவைக்கிறது என்றும் பிரதமர் குறிப்பிட்டார். இந்தியாவை தூய்மையான மாநிலமாக வைத்திருப்பதற்காக அயராது பாடுபடும் ஒவ்வொருவரையும் பிரதமர் பாராட்டினார். வந்தே மாதிரம் என்கிற கோஷத்தின் அர்த்தத்தை முழுமையாக உள்வாங்கியது அவர்கள்தான் என்றும் குறிப்பிட்டார். பல்கலைக்கழக தேர்தல்களுக்கு பிரச்சாரம் செய்கையில் மாணவர் அமைப்புகள், தூய்மைக்கு அதிக முக்கியத்துவம் தரவேண்டும் என்றும் பிரதமர் கேட்டுக்கொண்டார். மேலும் பெண்கள் மீது நன்மதிப்பு வைத்திருப்பவர்கள் மட்டுமே விவேகானந்தரின், “எனதருமை அமெரிக்க சகோதர சகோதரிகளே,” எனும் சொற்றொடர்களின் மீது உரிமை கொண்டாட முடியும் என்றும் பிரதமர் பேசினார். சுவாமி விவேகானந்தருக்கும் ஜேம்ஷட்ஜி டாட்டா அவர்களுக்குமிடையில் இருந்த கடிதத் தொடர்புகள் இந்தியாவின் தன்னிறைவின் மேல் சுவாமி விவேகானந்தருக்கு இருந்த பிடிப்பை காட்டும். ஒருவரின் முன்னேற்றத்திற்கு அறிவும், திறனமும் ஒருங்கே தேவை என்றும் பிரதமர் குறிப்பிட்டார்.. இந்த 21ஆம் நூற்றாண்டு ஆசியாவின் நூற்றாண்டு. ஆனால் பல்லாண்டுகளுக்கு முன்பே சுவாமி விவேகானந்தர், ‘ஒரே ஆசியா’ என்கிற தத்துவத்தைக் கொடுத்து, உலகின் பிரச்சினைகளுக்கான தீர்வுகள் எல்லாம் ஆசியாவிலிருந்தே வரும் என்றும் கூறிச்சென்றுவிட்டார். பல்கலைக்கழக வளாகத்தைவிடவும் ஆக்கத்திறனையும், புத்தாக்கத்தையும் வெளிக்கொணரும் இடம் வேறில்லை என்றும், மாநிலங்களின் கலாச்சாரம் மற்றும் மொழியைக் கொண்டாடுவதற்கு பல்கலைக்கழகங்கள் ஏற்பாடு செய்யவேண்டும் என்றும், ‘ஒன்றுபட்ட பாரதம் ஒப்பற்ற பாரதம்,’ கொள்கைக்கு அதுவே வலுசேர்க்கும் என்றும் பிரதமர் பேசினார். இந்தியா மாறிக்கொண்டிருக்கிறது, உலக அளவில் இந்தியாவின் இடம் வலுப்பெறுகிறது என குறிப்பிட்ட பிரதமர், அது நமது மக்கள் சக்தியால் தான் சாத்தியமாகிறது என்றும் குறிப்பிட்டார். “விதிகளை கடைபிடியுங்கள்; இந்தியா விதிமுறைகளை விதிக்கும் இடத்திற்கு முன்னேறும்,” எனக் இறுதியாகக் குறிப்பிட்டு மாணவர்களிடையே தான் ஆற்றிய உரையை முடித்தார் பிரதமர்.
இந்தியா மற்றும் பிரிட்டன் இடையே பொது நிர்வாகம் மற்றும் நிர்வாகச் சீர்திருத்தத் துறை குறித்து புரிந்துணர்வு ஒப்பந்தம்

பிரதமர் திரு நரேந்திர மோடி தலைமையில் கூடிய மத்திய அமைச்சரவை, நவம்பர் 2015ல் இந்தியா மற்றும் பிரிட்டன் இடையே பொது நிர்வாகம் மற்றும் நிர்வாகச் சீர்திருத்தம் குறித்து கையெழுத்திடப்பட்ட புரிந்துணர்வு ஒப்பந்தத்துக்கு ஏற்பளித்தது. இந்த புரிந்துணர்வு ஒப்பந்தத்தின் மூலம், பின்வரும் துறைகளில் இரு அரசுகளிடையே நல்ல நிர்வாகம் குறித்த நடைமுறைகள் பகிர்ந்து கொள்ளப்படும். பயனாளருக்கான வடிவமைப்பு, சேவைகள் துறையில் நிர்வாக நடைமுறைகளை குறைத்தல், அரசு நடைமுறைகளை மாற்றி அமைத்தல், ஊழியர்களின் திறன் வளர்த்தல், குறை தீர்ப்பு நடைமுறைகள், உள்ளாட்சி அமைப்புகள் சீர்திருத்தம், சமூக பாதுகாப்பு தொடர்பான சீர்திருத்தம், அரசுத் துறைகளில் நெறிமுறைகளை உருவாக்குதல், ஊழியர் நிர்வாகத்தில் அரசு மற்றும் தொழில்துறை இடையே ஒத்துழைப்பு, பொதுமக்களோடு உறவாட வழிமுறைகள், பேரிடர் மேலாண்மை மற்றும் டிஜிட்டல் நிர்வாகம். பொது நிர்வாகம் மற்றும் அரசு துறைகளில் இருந்து உருவாக்கப்படும் ஒரு கூட்டுக் குழு, இந்த ஒப்பந்தத்தை செயல்படுத்துவதற்கு உதவியாக இருக்கும். மாறி வரும் பொது நிர்வாகச் சூழலில் பிரிட்டனில் உள்ள பொதுச் சேவைகள் துறை செயல்படும் முறைகளைப் பார்த்து, அதை இந்தியாவுக்கு ஏற்றவாறு மாற்றி, அதை செயல்படுத்தி, இந்தியாவில் பொதுச் சேவைகள் வழங்கு முறைகைளில் மாற்றங்கள் செய்து, வேவைகளை மேம்படுத்துவதற்கு இந்த ஒப்பந்தம் உதவி செய்யும். இந்த ஒப்பந்தத்தின் கீழ் அமைக்கப்பட்டுள்ள கூட்டுக் குழுவின் முதல் கூட்டம் இம்மாத இறுதியில் லண்டனில் நடைபெற உள்ளது. பின்னணி : குடிமக்களை மையமாகக் கொண்ட ஆன்லைன் சேவைகளை வழங்குவது சிறந்த பொது நிர்வாகத்தின் அடிப்படை. அது வெளிப்படைத் தன்மைக்கும், பொறுப்புக்கும் வழிவகுக்கும். பொதுமக்களுக்கு ஆன்லைன் சேவைகளை வழங்குவதில் பெரும் மாற்றங்களை செய்ய மத்திய அரசு உத்தேசித்துள்ளது. பொது நிர்வாகச் சீரமைப்பு, குறை தீர்ப்பு முறைகள், மின்னணு நிர்வாகம், டிஜிட்டல் இந்தியா போன்ற பல்வேறு திட்டங்களை, “குறைந்த அரசு தலையீடு, நிறைந்த நிர்வாகம்” என்ற லட்சியத்தின் அடிப்படையில் மத்திய அரசு செயல்படுத்தி வருகிறது. மின்னணு நிர்வாகம் மூலமாக, மக்களுக்கு இணையதளம் மூலம் அனைத்து சேவைகளையும் வழங்குவதே இதன் நோக்கம். பொது நிர்வாகத்தில் சர்வதேச ஒத்துழைப்பை பெரும் நோக்கத்தில், மத்திய நிர்வாகச் சீர்திருத்தம் மற்றும் குறை தீர்ப்புத் துறை, இது வரை, சீனா, மலேசியா, சிங்கப்பூர் மற்றும் பிரேசில் மற்றும் தென் ஆப்பிரிக்காவுடன் முத்தரப்பு ஒப்பந்தங்கள் ஆகியவற்றில் கையெழுத்திட்டுள்ளது. ஐக்கிய நாடுகள் அமைப்பின் தர வரிசையின் முன்னணியில் உள்ள பிரிட்டனுடன் கையெழுத்திடப்பட்டுள்ள இந்த புரிந்துணர்வு ஒப்பந்தம் அந்த திசையை நோக்கிய நடவடிக்கையே.
நாட்டு மக்களுக்கு பிரதமர் மாகாவீர் ஜெயந்தி வாழ்த்து

நாட்டு மக்களுக்கு பிரதமர் திரு. நரேந்திர மோடி மாகாவீர் ஜெயந்தி வாழ்த்து வாழ்த்து தெரிவித்துள்ளார். “அனைவருக்கும் மகாவீர் ஜெயந்தி வாழ்த்துகள். இந்த நாளில், பல தலைமுறைகளை வழி நடத்தி வரும் மகாவீர் அவர்களின் போதனைகளை நினைவு கூர்வோம்.”, என்று பிரதமர் தனது வாழ்த்து செய்தியில் குறிப்பிட்டுள்ளார்.
உலக சுகாதார தினம் – பிரதமர் வாழ்த்து

உலக சுகாதார தினத்தை முன்னிட்டு பிரதமர் திரு.நரேந்திர மோடி கூறியுள்ள வாழ்த்து செய்தி: “உலக சுகாதார தினத்தன்று நீங்கள் அனைவரும் நல்ல ஆரோக்கியத்துடன் வாழவேண்டும் என்றும் மற்றவர்களும் ஆரோக்கியத்துடன் வாழ வழிகாட்ட வேண்டும் என்றும் நான் பிரார்த்தனை செய்கிறேன். இந்த ஆண்டு உலக சுகாதார தினத்தின் கருப்பொருள் “உணவுய் பாதுகாப்பு”. இது ஆரோக்கியத்தின் முதல்படி. அதனால் நாம் அனைவரும் உணவு பாதுகாப்புக்கு முக்கியத்துவம் அளிக்க வேண்டும். நம் மக்கள் அனைவரும் மலிவான விலையில் அனைத்து சுகாதார சேவைகளையும் பெறும் ஆரோக்கிய இந்திய எனும் கனவை நணவாக்க மத்திய அரசு அயராது உழைத்துவருகிறது.” இவ்வாறு பிரதமர் தெரிவித்துள்ளார்.
ராஜஸ்தான்  சிக்கார் மாவட்டத்தில் உள்ள கது ஷியாம்ஜி கோயில் வளாகத்தில் ஏற்பட்ட கூட்ட நெரிசலில் சிக்கி உயிரிழந்தவர்களுக்கு பிரதமர் இரங்கல்

ராஜஸ்தான் சிக்கார் மாவட்டத்தில் உள்ள கது ஷியாம்ஜி கோயில் வளாகத்தில் ஏற்பட்ட கூட்ட நெரிசலில் சிக்கி உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில்; “ராஜஸ்தான் சிக்கார் கது ஷியாம்ஜி கோயில் வளாகத்தில் கூட்ட நெரிசலில் சிக்கி உயிரிழப்பு ஏற்பட்ட செய்தி அறிந்து அதிர்ச்சி அடைந்தேன். உயிரிழந்தவர்களின் குடும்பத்தினருக்கு எனது இரங்கல்கள். இச்சம்பவத்தில் காயமடைந்தவர்கள் விரைவில் குணமடைய பிரார்த்திக்கிறேன்” என்று பிரதமர் குறிப்பிட்டுள்ளார்.
சிங்கப்பூர் துணை பிரதமர் மேதகு தர்மன் சண்முகரத்தினம் பிரதமர் திரு.நரேந்திர மோடியை சந்தித்தார்

பிரதமர் திரு. நரேந்திர மோடியை சிங்கப்பூர் துணை பிரதமர் மேதகு திரு.தர்மன் சண்முகரத்தினம் புது தில்லியில் இன்று சந்தித்துப் பேசினார். கடந்த 2016-ம் ஆண்டு அக்டோபர் மாதத்தில், சிங்கப்பூர் பிரதமர் மேதகு திரு.லீ சீன் லூங் இந்தியாவுக்கு மேற்கொண்ட வெற்றிகரமான பயணத்தை பிரதமர் திரு. நரேந்திர மோடி நினைவு கூர்ந்தார். அப்போது நடைபெற்ற மாநாட்டில் மேற்கொள்ளப்பட்ட முடிவுகளை செயல்படுத்த இருதரப்பிலும் எடுக்கப்பட்டு வரும் நடவடிக்கைகளை பிரதமர் வரவேற்றார். ஜிஎஸ்டி-யை வெற்றிகரமாக அமல்படுத்தியதற்காக பிரதமருக்கு திரு.சண்முகரத்தினம் பாராட்டு தெரிவித்தார். இருதரப்பு நல்லுறவுகள், குறிப்பாக பொருளாதார விவகாரத்தில் ஏற்பட்டுவரும் முன்னேற்றங்களை பிரதமரிடம் அவர் விளக்கினார். முதலீடு, நகர்ப்புற மேம்பாடு, விமானப் போக்குவரத்து, திறன் வளர்ப்பு போன்ற துறைகளில் உள்ள நெருங்கிய இருதரப்பு உறவுக்கு பிரதமர் திரு. நரேந்திர மோடி வரவேற்பு தெரிவித்தார். வங்கித்துறை, டிஜிட்டல் நிதி, சுற்றுலா, புத்தாக்கம் ஆகிய துறைகளில் இருதரப்பு ஒத்துழைப்புக்கான வாய்ப்புகள் குறித்தும் இரு தலைவர்களும் ஆலோசனை நடத்தினர்.
ரவிதாஸ் பிறந்தநாளன்று தில்லியில் உள்ள ஸ்ரீ குரு ரவிதாஸ் விஷ்ரம் தாம் ஆலயத்திற்குப் பிரதமர் பயணம் செய்தார்

தில்லியில் உள்ள ஸ்ரீ குரு ரவிதாஸ் விஷ்ரம் தாம் ஆலயத்திற்குப் பயணம் செய்த பிரதமர் திரு.நரேந்திர மோடி ரவிதாஸ் பிறந்தநாளன்று அவருக்கு வணக்கம் செலுத்தினார். தொடர்ச்சியான டுவிட்டர் பதிவுகளில் பிரதமர் கூறியிருப்பதாவது; “புனிதமான ரவிதாஸ் பிறந்தநாளான இன்று தில்லியில் உள்ள ஸ்ரீ குரு ரவிதாஸ் விஷ்ரம் தாம் ஆலயத்திற்கு நான் பயணம் செய்தேன். நாட்டு மக்கள் அனைவருக்கும் ரவிதாஸ் ஜெயந்தி வாழ்த்துக்கள்”. “துறவி ரவிதாஸ் அவர்களின் இந்தப் புனித ஆலயம் அனைத்து மக்களுக்கும் உந்துசக்தியாகும். இங்கு வளர்ச்சிப் பணிகளை நிறைவு செய்ய நாடாளுமன்ற உறுப்பினர் என்ற முறையில் அதிர்ஷ்டவசமான ஒரு வாய்ப்பை நான் பெற்றிருந்தேன்”. “தில்லியில் உள்ள ஸ்ரீ குரு ரவிதாஸ் விஷ்ரம் தாம் ஆலயத்தில் மிகச் சிறந்த தருணங்கள்”.
டாக்டர். பாபாசாகேப் அம்பேத்கர் நினைவு நாளன்று பிரதமர் அவருக்கு அஞ்சலி செலுத்தினார்

டாக்டர். பாபாசாகேப் அம்பேத்கர் நினைவு நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “டாக்டர். பாபாசாகேப் அம்பேத்கர் நினைவு நாளன்று நான் அவருக்கு அஞ்சலி செலுத்துகிறேன். இந்திய நாட்டிற்கு அவர் ஆற்றிய தொண்டிற்கு இந்திய மக்கள் என்றென்றும் அவருக்கு கடமை பட்டுள்ளோம்”, என்று பிரதமர் கூறியுள்ளார்.
ஆந்திரப் பிரதேச  மாநிலத்தில் வறட்சி மற்றும் குடிநீர் பற்றாக்குறை நிலவரம் குறித்து ஆந்திர மாநில முதல்வருடன் பிரதமர் உயர்மட்ட அளவில் சீராய்வு

பிரதமர் திரு. நரேந்திர மோடி அவர்கள் ஆந்திர மாநிலத்தின் சில பகுதிகளில் நிலவும் வறட்சி மற்றும் குடிநீர் பற்றாக்குறை குறித்து ஆய்வு செய்வதற்கென நடத்தப்பட்ட உயர்மட்ட கூட்டத்திற்கு இன்று தலைமை வகித்தார். ஆந்திரப் பிரதேச மாநில முதல்வர் திரு. சந்திரபாபு நாயுடு அவர்களும் இந்த உயர்மட்ட அளவிலான சீராய்வுக் கூட்டத்தில் பங்கேற்றார். மத்திய அரசு மற்றும் ஆந்திரப் பிரதேச மாநில மூத்த அதிகாரிகளும் இக்கூட்டத்தில் கலந்து கொண்டனர். மாநில அரசின் கையிருப்பு அளவை சரிசெய்த பின்னர் தேசிய பேரிடர் மேலாண்மை நிதியத்தின் கீழ் ஆந்திரப் பிரதேச மாநிலத்திற்கு ரூ. 315.95 கோடி ஒதுக்கப்பட்டது. இந்தத் தொகையானது 2015-16 ஆம் ஆண்டிற்கான மாநில பேரிடர் மேலாண்மை நிதிக்கான மத்திய அரசின் பங்காக ஏற்கனவே வழங்கப்பட்ட ரூ. 330 கோடிக்கு மேலாக வழங்கப்படுவதாகும். மேலும் மாநில பேரிடர் மேலாண்மை நிதியின் கீழ் 2016-17ஆம் ஆண்டிற்கான முதல் தவணையாக ரூ. 173.25 கோடியும் ஒதுக்கப்பட்டுள்ளது. தடுப்பு அணைகள் கட்டுவது, இறைப்புப் பாசனத் திட்டங்களை மீண்டும் கொண்டு வருவது, வறட்சி நிலையை சமாளிப்பதன் ஒரு பகுதியாக நடமாடும் நீர் தெளிப்பு வசதிகளை வழங்குவது போன்ற மாநில அரசின் முயற்சிகள் குறித்து மாநில முதல்வர் விளக்கமளித்தார். குறு பாசன முறையில் மாநிலத்தின் ஏற்பட்டுள்ள முன்னேற்றம் குறித்தும் அவர் விளக்கினார். 2022 ஆம் ஆண்டிற்குள் 20 லட்சம் ஹெக்டேர் நிலப்பரப்பில் குறு பாசன முறையை அறிமுகப்படுத்துவது என மாநில அரசு இலக்கு நிர்ணயித்துள்ளது. இத்துறையில் உலகத்தில் மேற்கொள்ளப்பட்டு வரும் மிகச் சிறப்பான செயல்முறைகள் மற்றும் ஆராய்ச்சிகள் ஆகியவை குறித்தும் இந்த கூட்டத்தில் விவாதிக்கப்பட்டது. குறுபாசன முறையில் மாநில அரசின் முன்முயற்சியை பாராட்டிய பிரதமர் நீர் சேமிப்பு, உற்பத்தித் திறன் அதிகரிப்பு மற்றும் உரம், பூச்சிக் கொல்லி ஆகிய இடுபொருட்கள் மற்றும் தொழிலாளர் ஆகிய அம்சங்களில் ஏற்படும் குறைவான தேவை ஆகியவற்றை கணக்கில் கொண்ட வகையில் மகாராஷ்டிரா, ஆந்திரப் பிரதேசம், குஜராத் ஆகிய மாநிலங்களில் சொட்டு நீர்ப்பாசன முறையின் விளைவாக ஏற்பட்டுள்ள பொருளாதாரத் தாக்கம் பற்றிய விரிவானதொரு ஆய்வை மேற்கொள்ள ஒரு செயல்பாட்டுக் குழுவை அமைக்குமாறும் பிரதமர் இத்தருணத்தில் உத்தரவிட்டார். வேம்பு மேற்பூச்சு கொண்ட யூரியா, நகர கழிவுகளிலிருந்து உருவாக்கப்படும் கலப்பு உரத்திற்கு டன் ஒன்றுக்கு ரூ. 1500 அளவில் நிதியுதவி போன்ற முன்முயற்சிகளை மேற்கொண்டதற்காக மாநில முதல்வர் பிரதமருக்கு தனது பாராட்டுதல்கலை தெரிவித்துக் கொண்டார். இத்தகைய முயற்சிகள் நிலத்தின் வளத்தை மேம்படுத்தும் என்பதோடு, யூரியா போன்ற உரங்களை வேறு பயன்பாட்டிற்காக எடுத்துக் கொள்வதைத் தடுக்கவும் உதவி செய்யும் என்றும் அவர் குறிப்பிட்டார். களத்தில் விவசாயம் மற்றும் தண்ணீர் ஆகியவற்றின் பயன்பாடு குறித்த தகவல்களை அவ்வப்போது தெரிவிக்கும் வகையில் எவ்வாறு தொழில்நுட்பம் பயன்படுத்தப்படுகிறது என்பது குறித்த சுருக்கமானதொரு விளக்கத்தையும் முதல்வர் இக்கூட்டத்தில் வழங்கினார். இத்தகைய முயற்சிகளை பெரிதும் பாராட்டிய பிரதமர் அவர்கள் மாநில அரசுடன் கலந்து ஆலோசித்து பயிர் காப்பீட்டு முறைக்கு தொழில்நுட்பத்தை எவ்வாறு பயன்படுத்திக் கொள்வது என்பது குறித்து ஆராய ஒரு செயல்பாட்டுக் குழுவை உருவாக்குமாறும் நித்தி ஆயோக் அமைப்பிற்கு உத்தரவிட்டார். மாநில அரசும் மத்திய அரசும் ஒன்றிணைந்து செயல்படுவது என்ற உறுதியேற்புடன் கூட்டம் நிறைவடைந்தது.
இரு அவைகளிலும் அரசியலமைப்புச் சட்ட (127-வது திருத்த) மசோதா 2021 நிறைவேற்றம் : பிரதமர் வாழ்த்து

நாடாளுமன்றத்தின் இரு அவைகளிலும், அரசியலமைப்புச் சட்ட (127-வது திருத்த) மசோதா 2021 நிறைவேறி உள்ளதை பிரதமர் திரு.நரேந்திர மோடி நமது நாட்டின் மைல்கல் தருணம் என்று குறிப்பிட்டுள்ளார். இது தொடர்பாக அவர் வெளியிட்டுள்ள சுட்டுரைச் செய்தியில் கூறியுள்ளதாவது : “நாடாளுமன்றத்தின் இரு அவைகளிலும், அரசியலமைப்புச் சட்ட (127-வது திருத்த) மசோதா 2021 நிறைவேறி உள்ளது நமது நாட்டின் மைல்கல் தருணம். சமூக அதிகாரமயமாக்கலை இந்த மசோதா அடுத்த நிலைக்கு இட்டுச் செல்லும். விளிம்பு நிலை பிரிவினரின் மாண்பு, வாய்ப்பு மற்றும் நீதியை உறுதிப்படுத்தும் அரசின் கடப்பாட்டை இது பிரதிபலிக்கிறது”.
பத்மஸ்ரீ விருதாளர் திரு. நந்தா பிரஸ்டியின் மறைவுக்கு பிரதமர் இரங்கல்

பத்மஸ்ரீ விருதாளர் திரு. நந்தா பிரஸ்டியின் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார். “திரு. நந்தா ப்ருஸ்டி அவர்களின் மறைவு வேதனை அளிக்கிறது. மிகவும் மதிக்கப்படும் "நந்தா அவர்கள்", ஒடிசாவில் கல்வி குறித்த மகிழ்ச்சியைப் பரப்புவதற்காக மேற்கொண்ட முயற்சிகளால் தலைமுறை தலைமுறையாக நினைவுகூரப்படுவார். சில வாரங்களுக்கு முன்பு நடைபெற்ற பத்ம விருதுகள் விழாவில் அவர் நாட்டின் கவனத்தையும் அன்பையும் ஈர்த்தார். ஓம் சாந்தி”, என்று பிரதமர் தமது டுவிட்டர் செய்தியில் கூறியுள்ளார்.
சமூக சீர்திருத்தவாதி ஜோதிபா புலே நினைவு தினம் – பிரதமர் அஞ்சலி

பத்தொன்பதாம் நூற்றாண்டைச் சேர்ந்த சமூக சீர்திருத்தவாதி ஜோதிபா புலே நினைவு தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “மகாத்மா புலேவின் நினைவு தினத்தை முன்னிட்டு அவருக்கு நான் தலை வணங்குகிறேன். இந்த உயர்ந்த மனிதன் செய்த கல்வி மற்றும் சமூக சீர்த்திருத்தங்கள் பலரின் வாழ்வை மாற்றியுள்ளது” என்று பிரதமர் கூறியுள்ளார்.
லெபனான், பெய்ரூட் நகரில் ஏற்பட்ட மிகப்பெரிய வெடி விபத்து குறித்து பிரதமர் அதிர்ச்சி தெரிவித்துள்ளார்

பிரதமர் திரு நரேந்திர மோடி, லெபனான் நாட்டில் உள்ள பெய்ரூட் நகரில் ஏற்பட்ட மிகப்பெரிய வெடிவிபத்து குறித்து அதிர்ச்சி தெரிவித்துள்ளார். “பெய்ரூட் நகரில் ஏற்பட்ட மிகப்பெரிய வெடிவிபத்து சம்பவத்தில் உயிரிழப்பு மற்றும் பொருட்சேதம் ஏற்பட்டதை அறிந்து அதிர்ச்சியும், வருத்தமும் அடைந்தேன். உயிரிழந்தோரின் குடும்பத்தினர் மற்றும் காயமடைந்தவர்களுடன் நமது பிரார்த்தனைகள் உடனிருக்கும்” என்று பிரதமர் கூறியுள்ளார்.